Вядома ж, можна шукаць у спісах недахопы: напрыклад, адсутнічае постаць Васіля Быкава. Але калі намеснік міністра культуры Уладзімір Рылатка са шкадаваннем зазначае, што ў Беларусі няма ніводнага помніка Касцюшку, – гэта добры знак. Здаецца, улады прапануюць кампрамісны, з іх пункту гледжання, варыянт: не чапаць старыя савецкія помнікі (Ленінаў, Дзяржынскіх і кампанію), а ўстанаўліваць побач з імі і новыя, беларускія.